laion/Wikipedia-Exotic huggingface dataset:
গৌরী পার্বতী বাই

উথ্রিতাথি থিরুনাল গৌরী পার্বতী বাই (১৮০২ – ১৮৫৩) ছিলেন ভারতীয় ত্রিবাঙ্কুর রাজ্যের দ্বিতীয় রাজ প্রতিনিধি। ১৮১৫ সাল থেকে তিনি তাঁর বোন মহারানি গৌরী লক্ষ্মী বাইয়ের উত্তরসূরি ছিলেন। ১৮২৯ সালে তাঁর বোনপো মহারাজা স্বাতী থিরুনাল তাঁর রাজত্ব দখল করেন। ১৮০২ সালে মহারানি গৌরী পার্বতী বাই ত্রিবাঙ্কুর রাজপরিবারের রাজকুমারী ভারানি থিরুনালের কাছে জন্মগ্রহণ করেন। তিনি ছিলেন আত্তিঙ্গলের বরিষ্ঠ রানি (ত্রিবাঙ্কুরের মহারানিদের আত্তিঙ্গলের রানি বলা হত)। ১৮১৫ সালে প্রসব জনিত জটিলতার কারণে যখন তাঁর বড় বোন মহারানি গৌরী লক্ষ্মী বাই মারা যান, তখন তাঁর বয়স মাত্র তের বছর। পরিবারে একমাত্র নারী হিসেবে, গৌরী পার্বতী বাই তাঁর বোনের ছেলে, উত্তরাধিকারী মহারাজা স্বাতী থিরুনাল রাম ভার্মার পক্ষে রাজ প্রতিনিধি মহারানি হয়েছিলেন। সিংহাসনে আরোহণের পর তাঁকে তাঁর অন্য এক বোনের স্বামী, চাঙ্গানসেরি রাজপরিবারের রাজা রবি বর্মা সক্রিয়ভাবে সহায়তা করেছিলেন। পাশাপাশি তাঁর স্বামী, কিলিমানুর রাজপরিবারের সদস্য রাঘব বর্মাও তাঁর সহযোগিতা করেছিলেন। ক্ষমতায় আসার পর মহারানির প্রথম কাজ ছিল তার রাজ্যে একজন নতুন দেওয়ান বা প্রধানমন্ত্রী নিয়োগ করা, কারণ দেওয়ান দেবন পদ্মনাভন মারা গিয়েছিলেন এবং রাজকার্যের বিষয়গুলি তাঁর সহকারী বাপ্পু রাও দেখাশোনা করছিলেন। ১৮১৫ সালে, শঙ্কু আন্নাভি পিল্লাই পদে নিযুক্ত হন, কিন্তু শীঘ্রই দেখা যায় তিনি এই কঠিন কার্য পরিচালনা করতে অক্ষম এবং দুই মাসের মধ্যে তাঁকে সরিয়ে দেওয়া হয়। দশ মাস পরে, ব্রিটিশ রেসিডেন্ট কর্নেল মুনরোর পরামর্শ অনুযায়ী, ত্রিবাঙ্কুর হুজুর আদালতের বিচারক রামন মেননকে দেওয়ান নিযুক্ত করা হয়। কিন্তু দেওয়ান রামন মেনন এবং ব্রিটিশ রেসিডেন্টের মধ্যে মতপার্থক্য দেখা দেয় এবং তাই ১৮১৭ সালে রামন মেননকে একটি নিম্নমানের কাজে স্থানান্তরিত করা হয়। এই অবস্থায় তিনি চাকরি থেকে সম্পূর্ণরূপে অবসর নেওয়ার সিদ্ধান্ত নেন। এর মধ্যে একটি চিত্তাকর্ষক তথ্য হল যে দেওয়ান রামন মেনন ছিলেন বিংশ শতাব্দীর স্বনামধন্য ভারতীয় কূটনীতিক কৃষ্ণ মেননের দাদু এবং তিনি ছিলেন ভেঙ্গালিল পরিবারের পূর্বপুরুষ। তাঁর পরিবর্তে রেড্ডি রাও নামের একজন সহকারী, দেওয়ান নিযুক্ত হন কারণ তিনি ১৮১৭ সালের সেপ্টেম্বরে রেসিডেন্টের কাছের মানুষ ছিলেন। তিনি ১৮২১ সাল পর্যন্ত সফলভাবে কাজ করেছিলেন। ১৮১৯ সালে ব্রিটিশ রেসিডেন্ট কর্নেল মুনরো রেসিডেন্ট পদ থেকে পদত্যাগ করেন এবং একজন নতুন রেসিডেন্ট কর্নেল ম্যাকডওয়েল ত্রিবাঙ্কুরে ব্রিটিশ প্রতিনিধি হিসেবে তাঁর স্থলাভিষিক্ত হন। তাঁর সহকারী ভেনকট্টা রাও তাঁর এবং দেওয়ানের মধ্যে দ্বন্দ্বের সৃষ্টি করেন এবং শেষে ১৮২১ সালে ভেঙ্কট্টা রাও নিজে ত্রিবাঙ্কুরের দেওয়ান হন। ১৮৩০ সাল পর্যন্ত তিনি দেওয়ান ছিলেন। "Yes, Kerala has highest literacy rate. Do we know The Queen that made it possible?"। সংগ্রহের তারিখ ৭ মার্চ ২০২২।  "Gowri Parvati Bayi"। ৭ মার্চ ২০২২ তারিখে মূল থেকে আর্কাইভ করা। সংগ্রহের তারিখ ৭ মার্চ ২০২২।  ভি নাগম আইয়ার ত্রিবাঙ্কুর রাজ্য ম্যানুয়াল শঙ্কুন্নি মেননের ত্রিবাঙ্কুরের ইতিহাস স্বাতী থিরুনাল গৌরী লক্ষ্মী বাই ত্রিবাঙ্কুর নায়ার মুলাম থিরুনাল টেমপ্লেট:Travancore টেমপ্লেট:Kingdom of Travancore
শাইনি দীক্ষিত

শাইনি দীক্ষিত (জন্ম: ৫ ডিসেম্বর, ১৯৯১) একজন ভারতীয় টেলিভিশন অভিনেত্রী। তিনি জোধা আকবর, পেয়ার কো হো জানে দো, লাজবন্তী এবং জিন্দেগি কি মেহেক-এ তার অভিনয়ের জন্য পরিচিত। "Shiny Dixit Instagram Photos Height Weight Age & More"। sfwfun। ২০২২-১১-১০ তারিখে মূল থেকে আর্কাইভ করা। সংগ্রহের তারিখ ২০২০-১২-১২।  Team, Tellychakkar। "Shiny Dixit in Zee TV's Lajwanti"। সংগ্রহের তারিখ ২০১৬-১০-০৫।  "Zindagi Ki Mahek Cast, Story, Photos, Repeat Time"। alltvserials.com। ২০১৬-১০-০৬ তারিখে মূল থেকে আর্কাইভ করা। সংগ্রহের তারিখ ২০১৬-১০-০৫।  "Lajwanti - Episode 7 - October 6, 2015 - Full Episode"। zee5.com। সংগ্রহের তারিখ ২০১৮-১১-০৪।  "Zindagi Ki Mehek - 2016-2018"। tellychakkar। সংগ্রহের তারিখ ২০১৬-১০-০৫।  ইন্টারনেট মুভি ডেটাবেজে শাইনি দীক্ষিত (ইংরেজি) ইন্সটাগ্রামে শাইনি দীক্ষিত
মীনাক্ষী মুখার্জি

মিনাক্ষী মুখার্জী ভারতের পশ্চিমবঙ্গ রাজ্যের একজন বামপন্থী রাজনৈতিক ব্যক্তিত্ব এবং বাংলার বাম ছাত্র-যুব আন্দোলনের অন্যতম প্রধান মুখ। বর্তমানে মীনাক্ষী মুখার্জি সিপিআই(এম) দলের যুব সংগঠন ভারতের গণতান্ত্রিক যুব ফেডারেশনের পশ্চিমবঙ্গ রাজ্য কমিটির সম্পাদক। তার আগে তিনি এই সংগঠনের রাজ্য সভানেত্রীর দায়িত্বে ছিলেন। ২০২১ সালের পশ্চিমবঙ্গ বিধানসভা নির্বাচনে মিনাক্ষী মুখার্জী বামফ্রন্ট প্রার্থী হিসাবে বিদায়ী মুখ্যমন্ত্রী মমতা বন্দ্যোপাধ্যায় ও বিজেপি প্রার্থী শুভেন্দু অধিকারীর বিরুদ্ধে নন্দীগ্রাম বিধানসভা কেন্দ্র থেকে ভোটে লড়েন। মীনাক্ষী মুখার্জি বর্ধমানের কুলটিতে জন্মগ্রহন করেন। জলধী কুমারী উচ্চ বালিকা বিদ্যালয় থেকে পাশ করার পর তিনি আসানসোলের বিবি কলেজ থেকে স্নাতক ডিগ্রি অর্জন করেন। তারপরে মীনাক্ষী মুখার্জি বর্ধমান বিশ্ববিদ্যালয় থেকে স্নাতকোত্তর ডিগ্রি লাভ করেন। বামপন্থী ছাত্র সংগঠন ভারতের ছাত্র ফেডারেশনের মধ্য দিয়েই তার রাজনৈতিক জীবন শুরু হয়। তারপর গনতান্ত্রিক যুব ফেডারেশনের রাজ্য সভাপতি হিসেবে দায়িত্ব পালন করার পর বর্তমানে তিনি এই সংগঠনের রাজ্য সম্পাদক। বর্তমানে তিনি বামপন্থী ছাত্র যুব ছাড়াও পশ্চিমবঙ্গের সাধারন মানুষের অত্যন্ত প্রিয় এক জননেত্রী।তার সহজ সরল ভাষার অসাধারন বক্তব্য সাধারন মানুষের কাছে ক্রমাগত জনপ্রিয়তা পাচ্ছে। সংগঠনের যে কোনো কর্মসূচীতে সামনের সারিতে দাঁড়িয়ে লড়াই করেন। পুলিশের মুখোমুখি সংঘর্ষেও সামনের সারিতে থাকেন তিনি। নিজে আহত হয়েও তার সহকর্মীদের পুলিশের আঘাত থেকে রক্ষা করতে ঝাঁপিয়ে পড়েন। ন্যায় অধিকার ছিনিয়ে আনতে আন্দোলনে নেমে পুলিশের অত্যাচার সহ্য করেছেন এমনকি জেলও খেটেছেন। ৩ রা নভেম্বর, ২০২৩ কোচবিহার থেকে পায়ে হেঁটে ২৫০০ কিলোমিটার পথ পেরিয়ে কলকাতায় পৌঁছানো ‘ইনসাফ যাত্রা’র নেতৃত্ব দিয়েছিলেন মিনাক্ষী মুখার্জী। ৫০ দিনে পশ্চিমবঙ্গের প্রতিটি জেলার ওপর দিয়ে লাখ লাখ মানুষের সমর্থন নিয়ে কলকাতার যাদবপুরের ৮ বি বাসস্ট্যান্ডের জনসভার মধ্যে দিয়ে সমাপ্তি ঘটে এই ‘ইনসাফ যাত্রা’র। সংবাদদাতা, নিজস্ব। "DYFI: যুব সম্পাদক মীনাক্ষী"। www.anandabazar.com। সংগ্রহের তারিখ ২০২৩-১০-৩১।  "CPI(M) fields Minakshi Mukherjee against Mamata Banerjee, Suvendu Adhikari from Nandigram"। The Economic Times। ২০২১-০৩-১০। আইএসএসএন 0013-0389। সংগ্রহের তারিখ ২০২৩-১০-৩১।
ঢোঁড়াই চরিত মানস

ঢোঁড়াই চরিত মানস হল বিশিষ্ট কথাসাহিত্যিক সতীনাথ ভাদুড়ীর লেখা একটি উপন্যাস। দু’টি "চরণ" অর্থাৎ খণ্ডে বিভক্ত এই উপন্যাসটির প্রথম চরণ ১৯৪৯ সালে এবং দ্বিতীয় চরণ ১৯৫১ সালে কলকাতার বেঙ্গল পাবলিশার্স থেকে প্রকাশিত হয়েছিল। ১৯৭৪ সালে এই উপন্যাসের গঙ্গাধর মধুকর কৃত হিন্দি অনুবাদ প্রকাশিত হয়। এই উপন্যাসের পটভূমি বিহারের জিরনিয়া শহরের অদূরে তাৎমাটুলি। জাতে তাঁতি এই তাৎমাদের বৃত্তি ঘরামি ও কুয়োর বালি ছাঁকা। পাশের ধাঙ্গড়টুলিতে বড়ো হওয়া পরিত্যক্ত অনাথ বালক ঢোঁড়াই এই উপন্যাসের নায়ক। স্বাধীনতা আন্দোলনের শেষ পর্বের প্রেক্ষাপটে রচিত এই উপন্যাসে লেখক নায়ক ঢোঁড়াইকে করে তুলেছেন রামচন্দ্রের আধুনিক সংস্করণ। রাজনৈতিক চেতনা সমাজের নিচুতলায় প্রবেশ করে কীভাবে মানুষের দৃষ্টিভঙ্গি বদলে দেয় এবং ঢোঁড়াইকে "রামায়ণজী"-তে পরিণত করে, তা-ই এই উপন্যাসের উপজীব্য। শিশিরকুমার দাশের মতে, "এই কাহিনীতে অন্তর্লীন হয়ে আছে তুলসীদাসের রামচরিতমানস। রাজনীতি ও সমাজ পরিবর্তন ও সমাজের অন্ত্যজ মানুষের বিশ্বস্ত রূপায়ণ এবং রামচরিতমানসের সঙ্গে আধুনিক কাহিনীর অন্তর্বয়ন এই তিনদিক থেকে এই আখ্যান বাংলা সাহিত্যের শ্রেষ্ঠ রচনাগুলির অন্যতম।" কালের প্রতিমা: বাংলা উপন্যাসের পঁচাত্তর বছর (১৯২৩-১৯৯৭), অরুণকুমার মুখোপাধ্যায়, দে’জ পাবলিশিং, কলকাতা, ২০১৯ সংস্করণ, পৃ. ১৪৪ "গ্রন্থপঞ্জি", ভারতীয় সাহিত্যকার পুস্তকমালা: সতীনাথ ভাদুড়ী, স্বস্তি মণ্ডল, সাহিত্য অকাদেমি, নতুন দিল্লি, ২০০২ সংস্করণ, পৃ. ৭৭-৮০ সংসদ বাংলা সাহিত্যসঙ্গী, সংকলন ও সম্পাদনা: শিশিরকুমার দাশ, সাহিত্য সংসদ, কলকাতা, ২০০৩ সংস্করণ, পৃ. ৯০
বর্বরি রুটি

বর্বরি রুটি (ফার্সি: نان بربری, প্রতিবর্ণীকৃত: নান-এ বার্বারি) হল এক ধরনের খামিরযুক্ত ইরানি বড় রুটি। এটি একটি মোটা বড় রুটি ও সাধারণত তিল বা কালো ক্যারাওয়ে বীজ দিয়ে ভাজা হয়। এই রুটির একটি উল্লেখযোগ্য বৈশিষ্ট্য হল এর উপরের ত্বক ম্যাইলিয়ার্ড প্রতিক্রিয়ার কারণে প্রিটজেল বা লাই রোলের ত্বকের মতো যা বেক করার সময় ঘটে। বেক করার আগে এটি বেকিং সোডা, ময়দা এবং জলের মিশ্রণ দিয়ে চকচকে করা হয়। এটি মার্কিন যুক্তরাষ্ট্র এবং কানাডায় পারসীয় বড়রুটি হিসাবে ব্যাপকভাবে পরিচিত। বর্বরি ইরানের খোরাসানে বসবাসকারী হাজারা জনগণের জন্য ব্যবহারকৃত একটি অপ্রচলিত ফার্সি শব্দ। বর্বরি রুটি প্রথম হাজারেরা সেঁকেছিলো ও তেহরানে নিয়ে গিয়েছিলো, এটি কাজার রাজবংশের সময় জনপ্রিয় হয়ে ওঠে। হাজারদের আর বর্বরি (অর্থাৎ পূর্বাঞ্চলীয়) বলা হয় না। যেহেতু মঙ্গোলরা বর্বর বলে বিবেচিত হত এবং হাজারারা মূলত তাদেরই বংশধর তাই অতীতে এই শব্দটি ব্যবহার করা হতো। কিন্তু রুটিটিকে এখনও ইরানে নান-ই বার্বারি হিসাবে উল্লেখ করা হয় যেখানে হাজাররা এটিকে নান-এ তন্দুরি (তন্দুর [তান্দির] চুলার রুটি) হিসাবে উল্লেখ করে। এটি ইরানি আজারবাইজানীয়দের মাঝে জনপ্রিয়। এই রুটি সাধারণত ৭০  সেমি থেকে ৮০ সেমি লম্বা, এবং ২৫ সেমি থেকে ৩০ সেমি চওড়া হয়। এটি ইরানে বেক করা সবচেয়ে সাধারণ শৈলী। এটি অনেক রেস্তোরাঁয় লিঘভান পনিরের সাথে পরিবেশন করা হয় যা ফেটা পনিরের মতো একটি ইওয়ের দুধের পনির। নান তাফতান, ইরানি রুটি সাঙ্গাক, একটি খামিরযুক্ত ইরানি ফ্ল্যাট রুটি লাভাশ, ইরানে জনপ্রিয় একটি খামিরবিহীন আর্মেনীয় বড়রুটি Ram, Sewa (২০০৯)। Cereals: Processing and Nutritional Quality। New India Publishing। পৃষ্ঠা 27। আইএসবিএন 978-9-380-23507-3।  "Nan-e Barbari"। Reform Judaism। ৩১ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৪ মে ২০১৫।  "Khomeini's Death Anniversary Sparks Intense Controversy in Kabul"। hazara.net। সংগ্রহের তারিখ ২০ জুলাই ২০১৮।  Qarooni, Jalal (২০১২)। Flat Bread Technology। Springer Science & Business Media। পৃষ্ঠা 75। আইএসবিএন 978-1-461-31175-1।  "Persian Nan o Paneer (Bread with Cheese)"। Reform Judaism। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০১৬।
আলেপ্পো অবরোধ (১২৬০)

আলেপ্পো অবরোধ ১৮ জানুয়ারী থেকে ২৪ জানুয়ারী ১২৬০ পর্যন্ত চলেছিল। হারান এবং এডেসার বশ্যতা পাওয়ার পর মঙ্গোল নেতা হালাকু খান ইউফ্রেটিস নদী পার হন। মানবিজ দখল করেন এবং আলেপ্পো অবরোধ করেন। অ্যান্টিওকের বোহেমন্ড ষষ্ঠ এবং আর্মেনিয়ার হেথুম প্রথমের বাহিনী তাকে সমর্থন করেছিল। ছয় দিন ধরে শহরটি অবরুদ্ধ ছিল। ক্যাটাপল্ট এবং ম্যাঙ্গোনেলদের সাহায্যে মঙ্গোল, আর্মেনীয় এবং ফ্রাঙ্কিশ বাহিনী দুর্গটি ছাড়া পুরো শহর দখল করে নেয়। দুর্গটি ২৫ ফেব্রুয়ারি পর্যন্ত অবরোধে ছিল এবং আত্মসমর্পণের পরে ভেঙে ফেলা হয়েছিল। পরবর্তী গণহত্যা ছয় দিন স্থায়ী ছিল। এটি ছিল ছিল মঙ্গোলদের সবসময় চলে আসা কাজ, যাতে প্রায় সমস্ত মুসলিম এবং ইহুদি নিহত হয়। যদিও বেশিরভাগ নারী ও শিশুদের দাস হিসেবে বিক্রি করা হয়েছিল। এছাড়াও ধ্বংসের মধ্যে অন্তর্ভুক্ত ছিল, আলেপ্পোর গ্রেট মসজিদ পোড়ানো। অবরোধের পর হালাকু মসজিদ পোড়ানোর জন্য হেথুমের কিছু সৈন্যকে মৃত্যুদন্ড দিয়েছিল। কিছু সূত্র জানায় যে, অ্যান্টিওকের বোহেমন্ড ষষ্ঠ (ফ্রাঙ্কদের নেতা) ব্যক্তিগতভাবে মসজিদটির ধ্বংসাবশেষ দেখতে পান। পরে হালাকু খান হেথুমের দুর্গ এবং জেলাগুলো ফিরিয়ে দেন যা আইয়ুবীয়দের দ্বারা গ্রহণ করা হয়েছিল। The Cambridge History of Iran, Ed. J. A. Boyle, (Cambridge University Press, 1968), 350. Grousset 1991। Turnbull, Stephen R., Genghis Khan and the Mongol conquests, 1190-1400, (Taylor & Francis, 2005), 60. Kagay, Donald J. and L. J. Andrew Villalon, Crusaders, condottieri, and cannon, (BRILL, 2003), 137. Riley-Smith এবং অন্যান্য 2003। Asbridge, Thomas S., The Crusades: The Authoritative History of the War for the Holy Land, (HarperCollins, 2010), 616. Grousset, René (১৯৯১)। The Empire of the Steppes: A History of Central Asia। Rutgers University Press।  Riley-Smith, Jonathan; Christopher, Simon (২০০৩)। The Experience of Crusading। Cambridge University Press।
মৃন্ময় গুহ নিয়োগী

মৃন্ময় গুহ নিয়োগী (জন্ম: ১ জানুয়ারি ১৯৫৭) হলেন একজন বাংলাদেশী কৃষি বিজ্ঞানী। বিজ্ঞান ও প্রযুক্তিতে অবদানের জন্য তিনি ২০২১ সালে স্বাধীনতা পুরস্কারে ভূষিত হন। মৃন্ময় গুহ নিয়োগী ১ জানুয়ারি ১৯৫৭ সালে টাঙ্গাইলে জন্মগ্রহণ করেন। তিনি বাংলাদেশ কৃষি বিশ্ববিদ্যালয় থেকে স্নাতক ও স্নাতকোত্তর ডিগ্রি অর্জন করে জাহাঙ্গীরনগর বিশ্ববিদ্যালয় থেকে ডক্টরেট এবং নরওয়ের অসলো বিশ্ববিদ্যালয় থেকে আন্তর্জাতিক উন্নয়ন গবেষণা বিষয়ে উচ্চতর ডিগ্রি অর্জন করেন। মৃন্ময় গুহ নিয়োগী ইউনিভার্সিটি অব ওয়েস্টার্ন অস্ট্রেলিয়ার ডেপুটি প্রজেক্ট লিডার। মৃন্ময় গুহ নিয়োগী রংপুর দিনাজপুর রুরাল সার্ভিসে কর্মরত থাকা অবস্থায় বিভিন্ন গবেষণা ও উন্নয়নের মাধ্যমে স্বল্পমেয়াদী ও আগাম জাতের আমন ধান উৎপাদনে গুরুত্বপূর্ণ ভূমিকা রাখে। বোরো ধান কাটার পর গাছের গোড়া থেকে যে কুশি বের হয় তা থেকে একটি অতিরিক্ত যান আবাদের প্রযুক্তি উদ্ভাবন ও সম্প্রসারণে তিনি কাজ করেছেন। স্থানীয় পর্যায়ে হাইব্রিড ধানের বীজ উৎপাদনে গুরুত্বপূর্ণ ভূমিকা রাখেন। তিনি স্বল্পমেয়াদি আউশ ধান আবাসতে জনপ্রিয় করে বোরো ও আমন মৌসুমের মাঝে পতিত জমিতে একটি অতিরিক্ত ফসল উৎপাদনে সফল হন। বিজ্ঞান ও প্রযুক্তি ক্যাটাগরিতে ২০২১ সালে স্বাধীনতা পুরস্কার লাভ। স্বাধীনতা পুরস্কার বিজয়ীদের তালিকা "স্বাধীনতা পদক পাচ্ছেন ৯ ব্যক্তি ও ১ প্রতিষ্ঠান"। দৈনিক কালের কণ্ঠ। ৭ মার্চ ২০২১। সংগ্রহের তারিখ ৮ মার্চ ২০২২।  "গুণীজনদের হাতে স্বাধীনতা পদক তুলে দিলেন প্রধানমন্ত্রী"। বাংলানিউজটোয়েন্টিফোর.কম। ২০ মে ২০২১। সংগ্রহের তারিখ ৮ মার্চ ২০২২।  "'স্বাধীনতা পুরস্কার ২০২১' পেলেন ৯ বিশিষ্টজন ও এক প্রতিষ্ঠান"। দৈনিক ইত্তেফাক। ২০ মে ২০২১। সংগ্রহের তারিখ ৮ মার্চ ২০২২।
পশ্চিমবঙ্গের শহর

পশ্চিমবঙ্গ ভারতের সর্বাধিক জনঘনত্ববিশিষ্ট রাজ্য। এই রাজ্যে অসংখ্য ছোটো ও মাঝারি আকারের শহর বিদ্যমান। অতীতে, পশ্চিমবঙ্গের অধিবাসীদের আয়ের প্রধান উৎস ছিল কৃষি। এই কারণে সেই সময় রাজ্যের গ্রামীণ জনসংখ্যা অধিক ছিল। যদিও বিংশ শতাব্দীতে পশ্চিমবঙ্গে শিল্পের গুরুত্ব বৃদ্ধি পায় এবং তার ফলে শহরাঞ্চলের জনসংখ্যাও উত্তরোত্তর বাড়তে থাকে। ১৯৪৭ সালে ভারত বিভাগের সময় ব্রিটিশ বাংলা প্রদেশটিও ধর্মের ভিত্তিতে দ্বিধাবিভক্ত হয়। মুসলমান-প্রধান পূর্ববঙ্গ (পরবর্তীকালে পূর্ব পাকিস্তান এবং বর্তমানে স্বাধীন বাংলাদেশ রাষ্ট্র) পাকিস্তানে যোগ দেয় এবং হিন্দুপ্রধান পশ্চিমবঙ্গ যোগ দেয় ভারতে। এর পর পূর্ববঙ্গ থেকে লক্ষাধিক হিন্দু শরণার্থী পশ্চিমবঙ্গে চলে আসেন। এর ফলে একাধারে যেমন কলকাতা সহ শহরগুলির জনসংখ্যার চাপ বাড়তে থাকে তেমনই রাজ্যে সৃষ্টি হতে থাকে নতুন নতুন নগরাঞ্চল। ২০১১ সালের জনগণনা অনুযায়ী পশ্চিমবঙ্গের ১২৮টি শহরকে নিম্নলিখিত শ্রেণিতে বিভক্ত করা যায়: পৌর নিগম পৌরসভা নোটিফায়েড এরিয়া 903 per sq. km. "India at a glance: Population Density"। Census of India, 2001। সংগ্রহের তারিখ ২০০৮-১২-১৩।  "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Category, Year of Establishment, Area, SC, ST and total population in ULBs in West Bengal" (পিডিএফ)। Department of Municipal affairs, Government of West Bengal। ৪ ডিসেম্বর ২০০৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৮-১১-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) http://m.sainthia.westbengalonline.in/city-guide/about-sainthia# "List of Census Towns, West Bengal, 2001"। Census of India, Directorate of Census Operations, West Bengal। সংগ্রহের তারিখ ২০০৮-১২-১৫।  Rishra census town is separate urban unit from Rishra municipality
এ কে এম বজলুর রহমান

এ কে এম বজলুর রহমান (১৯৩০ – ৮ ফেব্রুয়ারি ১৯৮৮) ছিলেন বাংলাদেশের মুক্তিযুদ্ধা, রাজনীতিবিদ ও ভাষাসৈনিক। স্বাধীনতা ও মুক্তিযুদ্ধে অবদানের জন্য তিনি ২০২১ সালে স্বাধীনতা পুরস্কারে ভূষিত হন। এ কে এম বজলুর রহমান ছাত্রজীবনেই রাজনৈতিতে প্রবেশ করেন। তিনি ১৯৪৮ সালে পূর্ব পাকিস্তান ছাত্রলীগের প্রতিষ্ঠাতা সদস্য ছিলেন। ২৩ জুন ১৯৪৯ সালে রোজ গার্ডেনে অনুষ্ঠিত আওয়ামী মুসলিম লীগের সভায় কারাবন্দি শেখ মুজিবুর রহমানের মুক্তির দাবিতে স্লোগান দেন। ১৯৫০ সালে শ্রমিক নেতা আইএলএর গভর্ণর বোর্ডের সদস্য ফয়েজ আহমেদের সঙ্গে তিনি শ্রমিক আন্দোলনে অংশগ্রহণ করেন। সুতাকল, পাটকল ও জাহাজী শ্রমিকদের ট্রেড ইউনিয়ন সংগঠনে তিনি অগ্রণী ভূমিকা পালন করেন। তিনি ১৯৫২ সালে নারায়ণগঞ্জ মহকুমা ছাত্রলীগের সেক্রেটারি ছিলেন। ২১ ফেব্রুয়ারি ১৯৫২ সালে রাষ্ট্রভাষা বাংলার দাবিতে নারায়ণগঞ্জের চাষাঢ়া মোড়ে পুলিশের সঙ্গে সংঘর্ষে তিনি নেতৃত্ব দেন। ১৯৫২ সালের ভাষা আন্দোলন ১৯৬২ সালের শিক্ষা আন্দোলন ১৯৬৬ সালের ছয় দফা এবং ১৯৭১ এর মুক্তিযুদ্ধে তিনি গুরুত্বপূর্ণ ভূমিকা পালন করেন। ১৯৫৪ সালে নরসিংদীর রায়পুরায় যুক্তফ্রন্ট প্রার্থীর নির্বাচন পরিচালনা র দায়িত্ব দেওয়া হয় তাকে। ১৯৫৫ সালে নারায়ণগঞ্জ মহকুমা আওয়ামী লীগের সম্পাদক হন। ১৯৬৫ সালে তিনি ঢাকা জেলা আওয়ামী লীগের সম্পাদক হন। ৮ মে ১৯৬৬ সালে নারায়ণগঞ্জের চাষাড়া টাউন হল ময়দানে জনসভার আয়োজন করেন। ৯ আগস্ট ১৯৬৬ সালে গ্রেফতার হয়ে তিনি দেড় বছর কারাগারে ছিলেন। এ কে এম বজলুর রহমান মুক্তিযুদ্ধের সময় বাংলাদেশ সরকারের ইয়ুথ মুভমেন্টের ডেপুটি ডাইরেক্টরের দায়িত্ব পালন করেন এবং আগরতলায় ১৭টি গেরিলা ও যুব প্রশিক্ষণ কেন্দ্র প্রতিষ্ঠায় অবদান রাখেন। পরে তিনি দেশে এসে মুক্তিযুদ্ধে সক্রিয়ভাবে অংশগ্রহণ করেন। স্বাধীনতা ও মুক্তিযুদ্ধ ক্যাটাগরিতে ২০২১ সালে স্বাধীনতা পুরস্কার লাভ। স্বাধীনতা পুরস্কার বিজয়ীদের তালিকা এ কে এম বজলুর রহমান ৮ ফেব্রুয়ারি ১৯৮৮ সালে মৃত্যুবরণ করেন। নারায়ণগঞ্জের মাসদাইর কবরস্থানে তাকে সমাহিত করা হয়। "স্বাধীনতা পদক পাচ্ছেন ৯ ব্যক্তি ও ১ প্রতিষ্ঠান"। দৈনিক কালের কণ্ঠ। ৭ মার্চ ২০২১। সংগ্রহের তারিখ ৮ মার্চ ২০২২।  "গুণীজনদের হাতে স্বাধীনতা পদক তুলে দিলেন প্রধানমন্ত্রী"। বাংলানিউজটোয়েন্টিফোর.কম। ২০ মে ২০২১। সংগ্রহের তারিখ ৮ মার্চ ২০২২।  "এ কে এম বজলুর রহমান এর মৃত্যুবার্ষিকী আজ"। দৈনিক ইনকিলাব। ৮ ফেব্রুয়ারি ২০২১। সংগ্রহের তারিখ ৮ মার্চ ২০২২।  "'স্বাধীনতা পুরস্কার ২০২১' পেলেন ৯ বিশিষ্টজন ও এক প্রতিষ্ঠান"। দৈনিক ইত্তেফাক। ২০ মে ২০২১। সংগ্রহের তারিখ ৮ মার্চ ২০২২।
১৯৭৯–৮০ বুন্দেসলিগা

১৯৭৯–৮০ বুন্দেসলিগা পশ্চিম জার্মানির পেশাদার ফুটবল লিগের শীর্ষ স্তর বুন্দেসলিগার ১৭তম মৌসুম ছিল। এই মৌসুমটি ১৯৭৯ সালের ১১ই আগস্ট তারিখে শুরু হয়ে ১৯৮০ সালের ৩১শে মে তারিখে সম্পন্ন হয়েছিল। ভেয়ার্ডার ব্রেমেনের জার্মান আক্রমণভাগের খেলোয়াড় ক্লাউস ভুন্ডার এই মৌসুমের প্রথম গোল করেছিলেন। হামবুর্গার বুন্দেসলিগার পূর্ববর্তী আসরের চ্যাম্পিয়ন, যারা ১৯৭৮–৭৯ মৌসুমে ৪৯ পয়েন্ট অর্জন করে এই প্রতিযোগিতার ইতিহাসে ১ম বারের মতো শিরোপা জয়লাভ করেছিল। এই মৌসুমে ৫০ পয়েন্ট অর্জন করে বায়ার্ন মিউনিখ ৫ম বারের মতো বুন্দেসলিগা এবং ৬ষ্ঠ বারের মতো জার্মান শিরোপা জয়লাভ করেছিল। বায়ার্ন মিউনিখের জার্মান আক্রমণভাগের খেলোয়াড় কার্ল-হাইন্ৎস রুমেনিগে ২৬ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন। প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য দুই পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী তিনটি ক্লাব ২. বুন্দেসলিগার বিভিন্ন বিভাগে অবনমিত হয়েছিল। ১৯৭৮–৭৯ মৌসুম শেষে আরমিনিয়া বিলেফেল্ড, নুর্নবার্গ এবং ডার্মস্টাট মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে বায়ার লেভারকুজেন, ১৮৬০ মিউনিখ এবং বায়ার ০৫ উরডিঙ্গেন বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল। হের্টা ব্রাউনশভাইগ ব্রেমেন ডর্টমুন্ড ডুসবুর্গ ডুসেলডর্ফ ফ্রাঙ্কফুর্ট হামবুর্গার কাইজারস্লাউটার্ন কলন লেভারকুজেন মনশেন ১৮৬০ বায়ার্ন শালকে স্টুটগার্ট উরডিঙ্গেন বোখুম উৎস: জার্মান ফুটবল অ্যাসোসিয়েশন শ্রেণীবিভাগের নিয়মাবলী: ১) পয়েন্ট; ২) গোল পার্থক্য; ৩) স্বপক্ষে গোল। (C) চ্যাম্পিয়ন; (R) অবনমিত। টীকা: আইন্ট্রাখট ফ্রাঙ্কফুর্ট উয়েফা কাপের চ্যাম্পিয়ন হিসেবে স্বয়ংক্রিয়ভাবে উত্তীর্ণ হয়েছিল। উৎস: জার্মান ফুটবল অ্যাসোসিয়েশন রং: নীল = স্বাগতিক দল বিজয়ী; হলুদ = ড্র; লাল = সফরকারী দল বিজয়ী। "Schedule Round 1"। DFB। ৮ জুন ২০১১ তারিখে মূল থেকে আর্কাইভ করা।  "Archive 1979/1980 Round 34"। DFB। ৮ জুন ২০১১ তারিখে মূল থেকে আর্কাইভ করা।  "Werder Bremen - Bayer 05 Uerdingen 1:0 (Bundesliga 1979/1980, 1. Round)"। worldfootball.net। ৬ মার্চ ২০২২। সংগ্রহের তারিখ ৬ মার্চ ২০২২।  Grüne, Hardy (২০০১)। Enzyklopädie des deutschen Ligafußballs, Band 7: Vereinslexikon (জার্মান ভাষায়)। Kassel: AGON Sportverlag। আইএসবিএন 3-89784-147-9।  ডিএফবি আর্কাইভে ১৯৭৯–৮০ বুন্দেসলিগা (জার্মান)
নাভেদ পারভেজ

নাভেদ পারভেজ একজন বাংলাদেশি সুরকার, সঙ্গীত পরিচালক, আয়োজক ও প্রযোজক। ২০১৪ সালে কিস্তিমাত চলচ্চিত্র গান রচনা করার মাধ্যমে নাভেদ সঙ্গীত শিল্পে তার কর্মজীবনের সূচনা করেন। তিনি চলচ্চিত্র, ওয়েব সিরিজ, মিউজিক ভিডিও, টেলিভিশন নাটক, ম্যাগাজিন অনুষ্ঠান এবং বিজ্ঞাপনের জন্য সংগীত পরিচালনা করেছেন। তিনি যদি একদিন, কিস্তিমাত ও মুসাফির চলচ্চিত্র গুলোতে সঙ্গীত পরিচালনা করে বিশেষ ভাবে পরিচিত। নাভেদ ঢাকার মিরপুরে জন্মগ্রহণ করেন। তিনি ১৩ বছর বয়সে বাবা মায়ের সাথে মার্কিন যুক্তরাষ্ট্রে পাড়ি জমান এবং ১৬ বছর বয়স থেকে সঙ্গীত পরিচালনা শুরু করেন। তিনি নিউ ইয়র্ক শহর-এর ব্রুকলিন কলেজ থেকে ব্যবসায় প্রশাসনে স্নাতক এবং গ্রিন ইউনিভার্সিটি অব বাংলাদেশ থেকে ব্যবসায় প্রশাসনে স্নাতকোত্তর ডিগ্রি অর্জন করেন। বাংলাদেশের জনপ্রিয় সঙ্গীত পরিচালক হাবিব ওয়াহিদ-এর গান নাভেদকে সঙ্গীত জগতের প্রতি উৎসাহিত করে এবং এরপর তিনি বিভিন্ন ধরনের গান তৈরি করেন এবং বাংলাদেশের জনপ্রিয় চলচ্চিত্র ও টেলিভিশন নাটক পরিচালকদের ডেমো পাঠানো শুরু করেন। এই সুত্র ধরে চলচ্চিত্র পরিচালক আশিকুর রহমান একদিন নাভেদকে কল করেন এবং তার কিস্তিমাত চলচ্চিত্রে সঙ্গীত পরিচালনার সুজোগ করে দেন। নাভেদের সঙ্গীত পরিচালনায় এই চলচ্চিত্রের রোমান্টিক গান ‘’শুধু একবার বল’’ অভাবনীয় সাফল্য পায়। বলিউডের জনপ্রিয় সঙ্গীত পরিচালক অমল মালিক পরিচালিত ‘’সুরাজ ডুবা হ্যায়’’ গানে নাভেদ অতিরিক্ত শব্দ প্রগ্রামার হিসেবে কাজ করেছেন। পাশাপাশি ভারতীয় সঙ্গীত শিল্পী ফ্লিন্ত জে নাভেদের সঙ্গীতায়োজন ও প্রযোজনায় দুইটি পাঞ্জাবি ভাষার গানে কন্ঠ দিয়েছেন। এছাড়াও তিনি ২০২০ সালে রবিউল ইসলাম জীবনের লিখিত বঙ্গবন্ধু মানেই বাংলাদেশ গানটি পরিচালনা করেন। "Rolling his way for Bangladesh Music Industry"। বার্তা২৪। ২৪ ফেব্রুয়ারি ২০২২।  আল মামুন, শফিক (১০ অক্টোবর ২০১৯)। "নামে নয় গানেই পরিচয়"। প্রথম আলো।  "নিউইয়র্ক থেকে তৈরি করছেন বাংলা গান"। আজকের পত্রিকা। ১৭ ফেব্রুয়ারি ২০২২।  "Irfan Sajjad's debut web series 'Aghaat' to release in India"। The Daily Star। ২৭ সেপ্টেম্বর ২০২১।  "Rolling his way for Bangladesh Music Industry"। বার্তা২৪। ২৪ ফেব্রুয়ারি ২০২২।  হক, জনি (৯ অক্টোবর ২০১৯)। "সংগীত পরিচালক নাভেদের গল্প"। বাংলা ট্রিবিউন। ১৮ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৮ মার্চ ২০২২।  "এই সময়ে নাভেদ পারভেজ"। দৈনিক জনকন্ঠ। ১৮ মার্চ ২০১৮।  "গানের টানে দেশে"। কালের কণ্ঠ। ১৯ ডিসেম্বর ২০১৯।  "'Sooraj Dooba Hain' famed composer teams up with Asif, Kona, Imran and more"। Dhaka Tribune। ১৩ জুলাই ২০২০।  "Homage to Bangabandhu through song"। Daily Sun। ১৮ মার্চ ২০২০।  বাংলা মুভি ডেটাবেজে নাভেদ পারভেজ ইন্টারনেট মুভি ডেটাবেজে নাভেদ পারভেজ (ইংরেজি)
দুমাতুল জান্দাল অভিযান

দুমাতুল জান্দালের অভিযান হল একটি প্রাক মুসলিম অভিযান যা ৬২৬ খ্রিস্টাব্দের আগস্ট বা সেপ্টেম্বর মাসে সংঘটিত হয়েছিল। মুহাম্মাদের সা. ভারতীয় জীবনীকার সাফিউর সফিউর রহমান মুবারকপুরীর মতে, দুমাতুল জান্দাল মদিনা থেকে প্রায় পনের দিন এবং দামেস্ক থেকে পাঁচ দিনের দূরত্বে অবস্থিত। ইতিহাসবিদ উইলিয়াম মন্টগোমারি ওয়াটের মতে, এটি মদিনা থেকে ৫০০ মাইল দূরে। আর রাহীকুল মাখতুমের মতে, ছয় মাসের সামরিক তৎপরতার পর মুহাম্মাদ সল্লাল্লাহু আলাইহি ওয়াসাল্লাম গোয়েন্দা সংবাদ পান যে, সিরিয়ার সীমান্তে দুমাতুল জান্দালের আশেপাশে কিছু গোত্র যারা সড়ক ডাকাতি ও লুণ্ঠনের সাথে সরাসরি বা অসরাসরি জড়িত ছিল; তারা সৈন্য সংগ্রহের উপায় এবং মদিনায় হামলা চালানোর ফিকির করছে। তিনি অবিলম্বে সিবা বিন আরফাতাহ গিফারিকে তার অনুপস্থিতিতে মদিনার বিষয়গুলো নিষ্পত্তি করার জন্য নিযুক্ত করেন এবং এক হাজার মুসলমানকে সাথে নিয়ে যাত্রা করেন, বনু উছরাহ থেকে মাযকুর নামে একজন ব্যক্তি তার পথপ্রদর্শক ছিলেন। দুমাতুল জান্দাল যাওয়ার পথে তারা রাতে যাত্রা করতেন এবং দিনে লুকিয়ে থাকতেন। যাতে তারা শত্রুকে চমকে দিতে পারেন। যখন তারা তাদের গন্তব্যের কাছাকাছি পৌঁছেন, তখন মুসলমানরা আবিষ্কার করেন যে ষড়যন্ত্রকারী লোকেরা অন্য জায়গায় চলে গেছে, তাই তারা তাদের গবাদি পশু এবং রাখালদের ধরে আটক করেছিল। মুহম্মদ সা. সেখানে পাঁচদিন অবস্থান করেন। সেসময় তিনি শত্রু সেনাদের সন্ধানের জন্য অভিযাত্রী বাহিনী প্রেরণ করেন কিন্তু তারা কাউকে শনাক্ত করতে পারেনি। মদিনায় ফিরে তিনি উয়াইনাহ বিন হিসানের সাথে একটি চুক্তি করেন। উইলিয়াম মন্টগোমারি ওয়াট দাবি করেন যে, এটিই ছিল সবচেয়ে উল্লেখযোগ্য অভিযান যেটি মুহাম্মাদ সেই সময়ে নির্দেশ দিয়েছিলেন, যদিও প্রাথমিক সূত্রে এটি সামান্য উল্লেখযোগ্যতা পেয়েছিল। দুমাতুল জান্দাল মদিনা থেকে ৫০০ মাইল দূরে ছিল, এবং ওয়াট বলেছেন যে সিরিয়ার সাথে তার যোগাযোগ এবং মদিনায় সরবরাহ ব্যাহত হওয়ার সম্ভাবনা ছাড়া মুহাম্মাদের জন্য তাৎক্ষণিক কোনো হুমকি ছিল না। ওয়াট বলেছেন "এটি অনুমান করা যায় যে, মুহাম্মাদ ইতিমধ্যেই তার মৃত্যুর পরে ঘটে যাওয়া সম্প্রসারণের কিছু কল্পনা করছিলেন" এবং তার সৈন্যদের দ্রুত অগ্রযাত্রা অবশ্যই "যারা এটি শুনেছিল তাদের সবাইকে প্রভাবিত করেছে"। দুমাতুল জান্দাল একটি সৌদি শহর এবং সৌদি আরব রাজ্যের আল-জাওফ অঞ্চলের দুমাত আল-জান্দাল গভর্নরেটের প্রশাসনিক রাজধানী। এটি সাকাকা (অঞ্চলের রাজধানী) শহরের দক্ষিণ-পশ্চিমে অবস্থিত, যা এখান থেকে প্রায় ৫০ কি. মি. দূরে অবস্থিত। এটি ঐতিহাসিক ও প্রত্নতাত্ত্বিক স্থান যেমন মারিদ ক্যাসেল, দুমাত আল-জান্দাল লেক এবং ওমর ইবন আল-খাত্তাব সমৃদ্ধ। মসজিদ এটি এর জলের প্রাচুর্য এবং মিষ্টিতা দ্বারা চিহ্নিত করা হয়। খ্রিষ্টপূর্ব সপ্তম শতাব্দীর একটি মাটির ট্যাবলেটের মাধ্যমে অ্যাসিরিয়ানরা আরবদের প্রধান শহর হিসাবে বর্ণনা করেছে। মুহাম্মদের যুদ্ধের তালিকা Rahman al-Mubarakpuri, Saifur (২০০৫), The Sealed Nectar, Darussalam Publications, পৃষ্ঠা 193–194 উদ্ধৃতি টেমপ্লেট ইংরেজি প্যারামিটার ব্যবহার করেছে (link) (online) Watt, W. Montgomery (১৯৫৬)। Muhammad at Medina। Oxford At The Claredon Press। পৃষ্ঠা 341।  Watt, W. Montgomery (১৯৫৬)। Muhammad at Medina। Oxford University Press। পৃষ্ঠা 35। আইএসবিএন 978-0-19-577307-1।  كتاب الجوف الإنسان والأرض والتاريخ تأليف: نواف ذوبيان الراشد "دومة القديمة في نقش آشوري يعود للقرن السابع قبل الميلاد"।